Lutfulla Sa'dullaev 81 yoshda vafot etdi

Muqaddas Sa'dullaevaning otasi Lutfulla Sa'dullaev 10 aprel kuni vafot etdi. Bu haqda aktrisa o'z Instagram sahifasida ma'lum qildi.

Ma'lum bo'lishicha, O'zbekiston xalq artisti Lutfulla Sa'dullaev 10 aprel kuni 81 yoshida vafot etgan. Eslatib o'tamiz, avvalroq 4 aprel kuni uning qizi otasi jonlantirish bo'limiga tushgani haqida xabar bergandi. Muqaddas Sa'dullaevaning so'zlariga ko'ra, otasining ahvoli yaxshi bo'lgan. Biroq dushanba kuni jonlantirish bo'limiga yotqizilgan. Aktrisa barchadan uning haqiga duo qilishni so'ragan.
“Iltimos, mehribonlarim, otajonim uchun duo qiling. Hozirda jonlantirish bo'limidamiz. Alloh umrlarini ziyoda qilsin”, — degandi Muqaddas Sa'dullaeva
Ma'lumot uchun, Lutfulla Sa'dullaev 1941 yilda Toshkentda tug'ilgan. U 1965 yilda Toshkent teatr va rassomchilik institutini tamomlagan. Shuningdek, u kino olamiga 1963 yilda kirib kelgan.